Thembi Mtshali-Jones

Thembi Mtshali-Jones (tí wọ́n bí ní 7 Oṣù Kọkànlá, Ọdún 1949) jẹ́ òṣèrébìnrin, akọrin àti ònkọ̀tàn ọmọ orílẹ̀-èdè Gúúsù Áfríkà. Ó gbajúmọ̀ fún àwọn ipa rẹ̀ nínu àwọn eré tẹlifíṣọ̀nù bíi Sgudi 'Snaysi, Stokvel, Silent Witness àti Imbewu. Ó tún maá n ṣiṣẹ́ gẹ́gẹ́ bi olùkọ́ ní Global Arts Corps, èyí tí ó wà ní Kosovo.

 Ọ̀rọ̀ ayé rẹ̀ 
Wọ́n bí Thembi ní 7 Oṣù Kọkànlá, Ọdún 1949 ní abúlé Sabhoza nítòsí Ulundi ní ìlú Durban, orílẹ̀-èdè Gúúsù Áfríkà. Kọ̀pẹ́ sí ìgbà tí wọ́n bi ni àwọn òbí rẹ̀ kọrawọn sílẹ̀. Ó dàgbà ní ìlú KwaMashu níbití ó ti ní àwọn ètò-ẹ̀kọ́ rẹ̀. Ó fi ilé-ìwé sílẹ̀ lẹ́hìn tí ó lóyún sínú.

Ó ní ọmọ obìnrin kan tí orúkọ rẹ̀ jẹ́ Phumzile, èyí tí ó bí fún ọkọ àkọ́kọ́ rẹ̀. Orúkọ ọkọ ẹ̀kejì rẹ̀ n ṣe Emrys Jones, ẹnití ó kéré sí Thembi lọ́jọ́ orí. Àwọn méjèjì pàdé nígbà tí Emrys wá láti wo eré tí Thembi dánìkan ṣe tí àkọ́lé rẹ̀ jẹ́ A Woman in Waiting. Wọ́n gbé papọ̀ fún ọdún mẹ́tàdínlógún títí di ọjọ́ ikú Emrys ní ọdún 2016.

 Iṣẹ́ ìṣe rẹ̀ 
Thembi kópa nínu eré Welcome Msomi kan tí àkọ́lé rẹ̀ jẹ́ Umabatha. Lẹ́hìn náà ló darapọ̀ mọ́ ẹgbẹ́ akọrin kan tó sì padà di asíwájú níbẹ̀ gẹ́gẹ́ bi 'Mama Tembu'. Ó lọ sí orílẹ̀-èdè USA láti tẹ̀síwájú iṣẹ́ orin rẹ̀, níbẹ̀ ló ti pàdé àwọn gbajúgbajà akọrin mìíràn tí orúkọ wọn ń ṣe Hugh Masekela àti Miriam Makeba, tí wọ́n síì dì jọ ṣe eré orin káàkiri ilẹ̀ Yúróòpù àti Áfríká fún àwọn ọdún bíi mẹ́lòó kan. Ní ọdún 1987, Thembi padà sí Gúúsù Áfríkà, ó síì darapọ̀ mọ́ ilé-ìṣeré Market Theatre. Ní ilé-ìṣeré náà ló ti ní ànfààní láti ṣiṣẹ́ pọ̀ pẹ̀lú Janice Honeyman nínu eré Black And White Follies.

Láti ọdún 1970, ó ti kópa nínu ọ̀pọ̀lọpọ̀ àwọn eré orí-ìpele. Òun pẹ̀lú Gcina Mhlophe àti Maralin Vanrenen dìjọ kọ eré kan tí wọ́n sì tún kópa nínu erè náà tí àkọ́lé rẹ̀ jẹ́ Have You Seen Zandile. Ó gba àmì-ẹ̀yẹ kan níbi ayẹyẹ Edinburgh Festival Fringe fún ipa rẹ̀ nínu eré náà. Lẹ́hìn náà, ó tún fọwọ́sowọ́pọ̀ pẹ̀lúBarney Simon láti dìjọ kọ eré tí àkọ́lé rẹ̀ jẹ́ Eden and Other Places and Women of Africa.

 Àṣàyàn àwọn eré rẹ̀ 
ỌdúnÀkọ́lé eréIpaIrúfẹ̀Ìtọ́kasí1986Sgudi 'SnaysiThokoTV series1988MapantsulaPatFilm2002StokvelHazelTV series2003The Wooden CameraMadiba's MotherFilm2004In My CountryLizzieFilm2004Cape of Good HopeMs. SilemeniFilm2010Silent WitnessZali SilongoTV series2010ThembaSister PrincessFilm2011Buschpiloten küsst man nichtN'NangaTV movie2012CoppositesConstance RalapeleFilm2013Weit hinter dem HorizontDesiTV movie2014KonfettiLerato CweleFilm2015While You Weren't LookingShado's GogoFilm2015Bleeding GospelTheresaShort film2018ImbewuMaNdlovu BhenguTV series2019Mother to MotherMotherFilm

 Àwọn ìtọ́kasí 

 Àwọn ìtakùn Ìjásóde 

 Discography of Thembi Mtshali
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1949